ඉන්දියාව තුළ කොවිඩ් වසංගතය තදින් පැතිර තිබූ සමයේදී සිය මව හිරූ ජෝහාර් බරපතල ශල්‍යකර්ම දෙකකට මුහුණ දුන් බැව් කරන් ජෝහාර් පවසන්නේය. එකක් කොඳු ඇට පෙළේ ශල්‍ය කර්මයකි. අනෙක් ශල්‍ය කර්මය කෙරුණේ දකුණු දණහිස බද්ධ කිරීමටය. ඔහු කියන්නේ සිය සුපිරි වීරවරිය වන මවගේ සෞඛ්‍ය තත්වය ගැන තමා තුළ බියක් තිබුණත් 79 හැවිරිදි ඇය අපූරු ජවයකින් සහ සැහැල්ලු සිතින් සියල්ලට මුහුණ දුන් බවය. ඇය රෝහලේ සිටින දර්ශන ඇතුළත් වීඩියෝ පටයක් සමඟ දිගු සටහනක් ඔහු අන්තර් ජාලයට මුදා හැර තිබේ. සෝනාක්ෂි සිංහා, රිතික් රොෂාන්, අනිල් කපූර්, මනිෂ් මල්හෝත්‍රා, ආතියා ෂෙට්ටි, භූමි පෙඩ්නෙකර්, දීපිකා පදුකෝන්, ප්‍රිති සින්තා ඇතුළු බොහෝ දෙනෙක් ඇයට ඉක්මන් සුවය ප්‍රාර්ථනා කරමින් පණිවිඩ එවූහ.
මව රෝහලේ සිටින දර්ශන ඇතුළත් වීඩියෝ පටයක් ඔහු මුදා හැරියේ කොහෙටද?
අන්තර් ජාලයට